Кълъмбъс
Кълъмбъс () е град и окръжен център на окръг Франклин, и столица на щата Охайо, САЩ. Кълъмбъс е с население от 905 748 жители (2020). Кълъмбъс е кръстен в чест на Христофор Колумб.

Разположен е в централната част на щата, при сливането на реките Скиото и Оулънтенджи. Климатът в района е умерено континентален със задушни, горещи лета и сухи и студени зими. През лятото е възможна и появата на торнадо, последното по-сериозно от които се е случило на 11 октомври 2006 г.

Регионът на столицата е дом на Battelle Memorial Institute, най-голямата частна фондация за научни изследвания и развитие в света, Химическа реферативна служба, най-голямата в света реферативна служба за химическа информация, и Университета на щата Охайо, един от най-големите университети в Съединените щати. Към 2022 г. районът на Голям Кълъмбъс е дом на централите на шест американски корпорации от списъка Fortune 500: Cardinal Health, American Electric Power, L Brands, Nationwide, Bread Financial и Huntington Bancshares.

Интересни факти 
 В града са снимани много холивудски продукции като „Трафик“, „Мълчанието на агнетата“, „Изкуплението Шоушенк“.
 Местният Кълъмбъс Крю Стейдиъм е първият стадион в САЩ, построен специално за футбол (сокър).
 В края на февруари в града се провежда всяка година професионалния турнир по културизъм „Арнолд Класик“, на който водещ е Арнолд Шварценегер
 Копие на кораба на Колумб „Санта Мария“ в мащаб 1:1 е закотвено на река Сайото в центъра на града.
 Според доклад на ФБР, през 2005 г. в града са извършени 102 убийства, което поставя Кълъмбъс на 9-о място от градовете с население над 500 000 души.
 Първият заселник по тези места Лукас Съливант, през 1797 г. първоначално кръщава селището Франклинтън, тъй като е голям почитател на Бенджамин Франклин.
 В САЩ има още 20 града със същото име.

Известни личности 
Родени в Кълъмбъс

 Починали в Кълъмбъс
 Джон Глен (1921 – 2016), космонавт
 Пол Тибетс (1915 – 2007), генерал

Побратимени градове 
Списък на побратимените градове:

Източници

Външни препратки 
 Официален сайт на града 
 Изживяването Колумбус
 Моят Колумбус: Преоткриването на „The Discovery City“ 
 Историята на Колумбус

 
Столици на щати в САЩ
Основани в САЩ през 1797 година